АГРОТЕХНИЧКИ ЦЕНТАР

У оквиру Златиборског Еко Аграра послује и Агротехнички центар у Кривој Реци, једини машински прстен те врсте у Србији. Агртехнички центар поседује механизацију за обављање пољских радова у пољопривреди, чиме се омогућава пољопривредницима са територије Општине Чајетина коришћење савремене механизације, а самим тим врши се одговарајућа примена агротехничких мера.

Формирање машинског прстена је од посебног значаја за мале пољопривредне произвођаче, због распарчаности поседа и немогућности рационалног коришћења савремених техничких средстава, газдинства не могу достићи велики учинак и висок квалитет обављања радних процеса. Савремена пољопривредна производња не може се замислити без продуктивне механизације. Цене услуга машинског прстена су субвенционисане и нема инператива зараде.

АГРО САЈАМ ЗЛАТИБОР

Златиборски Еко Аграр, основаo је нови огранак под називом ’’Агро Сајам Златибор’’. Основна делатност новооснованог огранка који послује у оквиру Еко Аграра јесте приређивање сајмова и изложби, поред тога бавиће се организацијом конгреса, стручних скупова као и маркетиншким услугама.

Агро Сајам Златибор служи широкој публици, пољопривредницима који су спремни за умрежавање и трансфер знања са пословним партнерима из прехрамбене индустрије, индустрије механизације и руралног туризма.

Едукација пољопривредника је све значајнији основ успешног бављења овом привредном граном, акценат стављамо на примени науке у пракси у циљу подизања приноса и боље економичности на газдинствима.Овај огранак специјализован је за манифестације карактеристичне за Златиборски крај, као што су ''Пршутијада'' и ''Ракијада''.

ПОДСТИЦАЈИ У ПОЉОПРИВРЕДИ

Привредно друштво за развој пољопривреде Златиборски Еко Аграр је општинско предузеће преко кога пољопривредници могу остварити права на повраћаје средстава и субвенције предвиђене Програмом подршке за спровођење пољопривредне политике и политике руралног развоја за Општину Чајетину.